[{"text_idx": "#000001", "text": "Ni ddylai cyffur, sydd wedi ei ddefnyddio yng Nghymru i drin canser y pancreas, gael ei ariannu gan y GIG yn o\u0302l un o brif sefydliadau iechyd y DU."}, {"text_idx": "#000002", "text": "Fe gafodd y cyffur Abraxane ei gymeradwyo gan y Grw\u0302p Strategaeth Meddyginiaethau Cymru Gyfan (AWMSG) ar gyfer cleifion y llynedd ac mae wedi bod ar gael ar y GIG yng Nghymru."}, {"text_idx": "#000003", "text": "Yn y canllawiau terfynol, gafodd eu cyhoeddi fis diwethaf, dywedodd y Sefydliad Cenedlaethol dros Ragoriaeth Iechyd a Gofal (NICE) nad oedd effaith y cyffur yn \"cyfiawnhau'r gost\"."}, {"text_idx": "#000004", "text": "Mae Llywodraeth Cymru wedi dweud y bydd y cyffur yn parhau i fod ar gael yng Nghymru ar hyn o bryd."}, {"text_idx": "#000005", "text": "Mae effaith hirdymor penderfyniad NICE eto i'w gadarnhau ar o\u0302l y cyfarwyddyd ddydd Mercher."}, {"text_idx": "#000006", "text": "Dywedodd Anna Jewell, cyfarwyddwr gweithrediadau elusen Canser y Pancreas UK, ei fod yn \"hanfodol\" fod Llywodraeth Cymru yn sicrhau bod cleifion cymwys sydd a\u0302 chanser y pancreas yn parhau i gael mynediad at y \"cyffur sy'n ymestyn hyd bywyd\"."}, {"text_idx": "#000007", "text": "\"Rydym yn deall bod defnydd rheolaidd o'r driniaeth yn cael ei adolygu wedi penderfyniad siomedig NICE yn Lloegr, felly rydym yn annog yr AWMSG i beidio a\u0302 newid eu meddyliau ar y mater,\" meddai."}, {"text_idx": "#000008", "text": "\"Fel arall, fe fydd pobl sydd a\u0302 chlefyd datblygedig yn colli'r siawns o wario dwywaith cyhyd a\u0302'u hanwyliaid gan na fydd y driniaeth ar gael.\""}, {"text_idx": "#000010", "text": "Fe edrychodd NICE ar ba mor effeithiol yr oedd y cyffur, a elwir hefyd yn 'NAB-paclitaxel', yn gweithio ochr yn ochr a\u0302 chyffuriau cemotherapi ar gyfer cleifion a\u0302 chanser y pancreas sydd wedi lledaenu, ac sydd heb dderbyn unrhyw driniaethau eraill."}, {"text_idx": "#000012", "text": "\"Pan fyddwn yn ystyried sut y bydd y sgi\u0302l-effeithiau yma yn effeithio ar bob unigolyn a'r ffaith ei fod hefyd yn gyffur drud, ni ellir ystyried NAB-paclitaxel i fod yn ddefnydd effeithiol o adnoddau'r GIG.\""}, {"text_idx": "#000013", "text": "Dywedodd y corff cyhoeddus, sy'n cyhoeddi canllawiau ar feddyginiaethau newydd a phresennol, fod y sgi\u0302l-effeithiau yn cynnwys gostyngiad yn y nifer y celloedd gwaed."}, {"text_idx": "#000014", "text": "Gall hyn achosi mwy o risg o haint, problemau gwaedu, blinder a diffyg anadl, ymhlith symptomau eraill."}, {"text_idx": "#000016", "text": "Dywedodd llefarydd: \"Tan y bydd y gweinidog iechyd wedi cael cyfle i ystyried cyngor gan y Grw\u0302p Strategaeth Meddyginiaethau Cymru Gyfan, fe fydd Abraxane yn parhau i fod ar gael yng Nghymru.\""}, {"text_idx": "#000017", "text": "Prif StraeonGwasanaeth Bwcabws y gorllewin yn dod i benCyhoeddwyd7 awr yn o\u0302l'Mor bwysig' trafod iechyd meddwl yn y dosbarthCyhoeddwyd7 awr yn o\u0302l'Difrod difrifol' i glwb golff Clydach wedi llifogyddCyhoeddwyd8 awr yn o\u0302l"}, {"text_idx": "#000019", "text": "'Mor bwysig' trafod iechyd meddwl yn y dosbarth"}, {"text_idx": "#000027", "text": "Ateb y Galw: Morgan Owen"}, {"text_idx": "#000029", "text": "Cysylltwch a\u0302 niTabledi a ffonau symudolHefyd yn Gymraeg"}]